|  |
| --- |
| **LOKALNA MENADŽMENT POLITIKA** |
| **Naziv: WV BiH Politika zaštite djece i odraslih korisnika** |
| **World Vision Ured: World Vision u BiH** |
| ODOBRENO OD: | *Dragana Bulic* *Direktorica programa*  |  |
| VLASNIK POLITIKE: | *Nela Hukić**Safeguarding focal point* | DELEGAT POLITIKE: | *N/a* |
| DATUM IZDAVANJA: | *25. 09. 2019. godine* | DATUM POSLJEDNJEG REVIDIRNJA: | *24. 04. 2025. godine* |
| DATUM ZADNJEG PREGLEDA: | *13.05. 2024. godine* | DATUM SLJEDEĆEG REVIDIRANJA: | *24. 04. 2026. godine* |
| BROJ DOKUMENTA: | *n/a* | VERZIJA BROJ:  | 2.0.0 |
| STATUS OBJAVE: | *Samo za internu upotrebu* |

1. **PREGLED**
	1. **Svrha**

1.1.1. Zaštita djece i odraslih koji žive u zajednicama u kojima djelujemo temelj je za sve aktivnosti, programe i sfere djelovanja (humanitarna pomoć, razvoj i zagovaranje) koji sprovodi World Vision Bosne i Hercegovine (u daljnjem tekstu WV BiH). Odnosi se i primjenjiv je na World Vision International u BiH i World Vision BH Fondaciju, u daljem tekstu kumulativno World Vision u BiH. U središtu svih naših aktivnosti je naša opredijeljenost da, prije svega ne naškodimo djeci ili odraslim korisnicima koji žive u područijima gdje WV BiH ima programsku prisutnost. Na prvom mjestu nam je najbolji interes djece u svim postupcima i odlukama.

1.1.2. Zaštita uključuje sprječavanje, prijavu i reagiranje na prouzročenu štetu ili zloupotrebu od strane WV BiH zaposlenika i saradnika prema djeci i odraslima koji žive u područijima gdje WV BiH sprovodi svoj program.

1.1.3. WV BiH se zalaže za stalno poboljšanje napora u zaštiti koji naglašava prevenciju seksualnog iskorištavanja i zloupotrebe (PSEA) i drugih oblika nasilja ili povreda. Oštro osuđujemo svaku zloupotrebu ovlasti, statusa ili povjerene funkcije u cilju seksualnog ili drugog iskorištavanja. Nastojimo riješiti ovaj temeljni uzrok zloupotrebe u našim naporima koje pružamo kroz prevencije i obuke.

1.1.4. WV BiH ima nultu toleranciju prema slučajevima nasilja ili zloupotrebe djece ili odraslih korisnika, uključujući seksualno iskorištavanje ili zloupotrebe, koje su počinili zaposlenici ili druga lica povezana s našim radom. WV BiH poduzima potrebne radnje kako bi odgovorili na svaki navodni ili potvrđeni slučaj zloupotrebe. Odgovori na incident fokusirani su na dijete ili odraslu osobu koji su preživjeli neki oblik nasilja, stavljajući prioritet na njihove interese.

1.1.5. Ova Politika nastavlja naglašavati jedinstvene ranjive tačke i posebne potrebe za zaštitom djece, uz važnost sprječavanja seksualnog iskorištavanja i zloupotrebe (SEA), posebno među ostalim oblicima zloupotrebe odraslih osoba koje žive u područijima gdje je WV BiH programski prisutan.

**1.2 Oblast djelovanja**

1.2.1. Ova Politika se odnosi na sve programe i projekte WV BiH (WVI u BiH I WV BHF) i svi je se moraju pridržavati, uključujući saradnike, inozemne, domaće i ugovorne zaposlenike, koji pokrivaju sve kategorije angažmana, uključujući bez ograničenja konsultante, neovisne ugovarače, sekundarne, honorarne i privremene zaposlenike, pripravnike i volontere na koje utiče Politika u njihovom angažmanu od strane WV BiH. Čitav spektar ljudi na koje se odnose neki dijelovi ili cijela ova Politika (bilo direktno ili kroz ugovorne obaveze) će se nazivati “WV osoblje i/ili saradnici”, i svi treba da potpišu Izjavu o prihvatanju odredbi Politike, koja će se zatim arhivirati u WV kadrovskoj službi. Stoga je ova Politika usmjerena na zaštitu sve djece od štete prouzročene od strane zaposlenika WV BiH i/ili saradnika, te zaštite odraslih korisnika koje žive u područjima u kojima je WV BiH programski prisutan od štete uzrokovane kao dio WV BiH prisutnosti, kako u programima pomoći u vanrednim situacijama, tako i u razvojnim programima.

1.2.2. Ova Politika usmjerena je na zaštitu sve djece bilo gdje od štete uzrokovane od strane WV BiH zaposlenika i saradnika, te zaštite odraslih od štete koje uzrokuju zaposlenici WV-a ili saradnici kao dijela prisutnosti programa WV BiH.

1.2.3. Ova se Politika jednako primjenjuje i na programe pomoći u vanrednim situacijama ili dijelom razvoja zajednica kroz aktivnosti zagovaranja i prikupljanja sredstava.

1.2.4. Sve specifične zahtjeve zaštite implementirat će WV BiH na temelju trenutno dostupnih Smjernica za implementacije politike zaštite djece i odraslih.

**1.3 Datum stupanja na snagu**

Ova kontekstualizirana WV BiH Politika stupa na snagu 19. decembra, 2022. godine, revidirana koristeći Globalnu Politiku ažuriranu i koja je stupila na snagu 20. decembra, 2019. godine. Nakon toga, ova politika je ažurirana u okviru procesa standardizacije lokalnih politika WVI u BiH, dana 13.05.2024. godine, a posljednji puta ažurirana 22.04.2025.

**1.4. Prethodne/relevantne politike**

1.4.1. Ova kontekstualizirana WV BiH Politika o zaštiti djece i odraslih je proširena na osnovu prethodnih verzija od 25. septembra, 2019. godine, kako bi se uskladila sa posljednjom Globalnom politikom.

**1.5 Kontekstualizacija**

1.5.1. WV BiH je odgovoran da osigura implementaciju i periodični pregled kontekstualizirane Politike o zaštiti djece i odraslih, koja treba biti u skladu a standardima prezentovanim u Globalnoj politici o zaštiti djece i odraslih, kao i u skladu sa lokalnim zakonima.

1.5.2. Nacionalna Politika o zaštiti djece i odraslih može sadržavati strožije zahtjeve kako zahjteva zakon i kontekst.

**2. POLITIKA**

2.1 **Politike i odgovornosti vezani za zaštitu**

2.1.1. Razvoj kontekstualizirane Politike o zaštiti djece i odraslih: Terenski uredi i Uredi za podršku moraju kontekstualizirati Politiku i ažurirati je prema redovnom rasporedu za reviziju Politke, tačka 1.5 iznad. WV Bosne i Hercegovine je odgovoran da osigura razvoj, implementaciju i periodični pregled kontekstualizirane Politike o zaštiti djece i odraslih, uz blisku saradnju sa WV BiH relevatnim odjelima, i koja je u skladu sa globalnim standardima.

2.1.2. WV BiH uposlenici, pripravnici, volonteri, Odbor/Savjetodavno vijeće i saradnici na koje se ova Politika odnosi: WV BiH priprema sve svoje uposlenike, pripravnike, volontere, i članove Odbora/Savjetodavnog vijeća da razumiju i izvršavaju svoje odgovornosti i obaveze zaštite. WV BiH također primjenjuje odgovarajuće standarde na eksterna lica, uključujući posjetitelje, volontere u zajednici, ugovarače, partnere i druga lica povezana sa partnerima i ugovaračima, da rješavaju rizike zaštite povezane sa njihovim angažmanom u WV BiH. U daljem tekstu, sve osobe na koje se odnosi čitava, ili neki djelovi ove Politike (bilo direktno ili kroz ugovorne obaveze), nazivati će se ‘WV BiH zaposlenici i/ili saradnici’.

2.1.3. Potpisana Izjava o razumijevanju: Svi WV BiH uposlenici, volonteri, pripravnici i članovi Odbora/Savjetodavnog vijeća potpisuju Izjavu da su upoznati, da razumiju, i da će pratiti ovu Politiku o zaštiti djece i odraslih. Potpisane Izjave se čuvaju u predmetnom uredu i njihovim ličnim dosijeima. Pojedinačni uposlenici ili lica angažovana od strane ugovarača i partnera, kako su ispod definisana, također trebaju potpisati Izjavu o razumijevanju Politike o zaštiti djece i odraslih, i jedna kopija ovih potpisa će se čuvati kod ugovarača ili partnera, dok će druga kopija biti čuvana u predmetnom uredu.

2.1.4. Ugovori sa ugovaračima: Ugovarači angažovani na ugovorima gdje oni – ili njihovi uposlenici i podugovarači - mogu imati pristup djeci ili odraslim korisnicima WV BiH programa, ili mogu imati pristup ličnim podacima o toj djeci i odraslim korisnicima, moraju imati u nastavku navedeni sadržaj (navedeni bilo istim izborom riječi, bilo sličnim, pod uslovom da je smisao ostao isti) u njihovom ugovoru sa WV BiH. Također, kopija Protokola o ponašanju adekvatnom za ostvarivanje ciljeva zaštite mora biti priložena uz ugovor. Ovi uslovi se primjenjuju i kad je ugovarač plaćen za svoje usluge, i kada ih pruža besplatno (‘pro bono’), i nisu vezani za trajanje ugovora.

Tokom provedbe ovog ugovora, ugovarač i njegovi zaposlenici će se pobrinuti:

1. Da je svaka njihova interakcija s djecom ili odraslim korisnicima, ili s ličnim podacima takvih lica, u skladu sa priloženim Protokolima o ponašanju adekvatnom za ostvarenje ciljeva zaštite, kao i sa svim drugim razumnim mjerama zaštite koje WV BiH definiše;
2. Da se WV BiH odmah prijavljuju svi incidenti u kojima se nanosi šteta ili postoji opasnost od nanošenja štete djeci ili odraslim korisnicima;
3. Da svi pojedinci s pristupom djeci ili odraslim korisnicima, ili ličnim podacima o takvim licima, nisu kažnjavani, niti se protiv njih vodi krivični postupak nad djecom ili zloupotrebe odraslih, u zakonom dozvoljenoj mjeri (a dokaz o istom se na zahtjev podnosi WV BiH);
4. Da ne angažuju i ne zapošljavaju djecu u svrhu bilo kojeg oblika rada; i
5. Da se svi zaposlenici s pristupom djeci ili odraslim korisnicima, kao i ličnim podacima o tim licima, obavještavaju o ovoj obavezi zaštite, te da ih oni primaju k znanju, pri čemu se one u identičnom obliku prosljeđuju i podugovaračima (ako su neki ovlašteni) angažovanim na izvršavanju ovog ugovora.

2.1.5. Ugovori s partnerskim organizacijama: Kod angažovanja partnera za neki WV BiH program ili programsku aktivnost, WV BiH mora procijeniti sposobnost partnera da ispuni odgovornosti prema zaštiti, uključujući i partnerske politike, procedure i implementaciju zaštite djece i odraslih. WV BiH tada mora ili (a) odobriti ili (b) razviti plan za izgradnju kapaciteta da podrži partnera da razvije jače kontrole zaštite.

1. Ugovor (bilo da se odnosi na “ugovor”, “podugovor”, “memorandum o razumijevanju”, ili bilo koji drugi izraz) mora precizirati da prije no što Partner počne raditi na projektu, WV BiH će napraviti ovu procjenu i odobriti ili podržati Partnera na adekvatan način.
2. Partner se može složiti da će pratiti WV BiH lokalnu Politiku o zaštiti djece i odraslih u toku implamentacije programskih aktivnosti. Ako je ovaj sporazum napravljen da se prati WV BiH Politika o zaštiti djece i odraslih, Partner treba dobiti obuku i potpisati Izjavu o razumijevanju WV BiH Politike o zaštiti djece i odraslih.
3. Ugovorom se mora osigurati da cjelokupno osoblje Partnera koje radi na WV BiH projektu nije kažnjavano niti se protiv njih vodi postupak zbog prekršaja nad djecom ili zloupotrebe odraslih, u zakonom dozvoljenoj mjeri (a dokaz o istom se na zahtjev podnosi WV BiH).

2.1.6. Obuka: Svi zaposlenici WV B&H, volonteri, stažisti i članovi odbora/Savjetodavnog vijeća, kao i partneri, volonteri koji rade u sklopu projekta WV B&H, prolaze obuku o zaštiti unutar 90 dana od početka zaposlenja ili saradnje sa WV B&H.

1. WV BiH zaposlenici i volonteri povremeno ponavljaju stečena znanja ili prolaze kroz druge obuke iz oblasti zaštite minimalno svake dvije godine nakon prve obuke (pogledati poglavlje 2.10).

2.1.7. Osoblje zaduženo za zaštitu: Svaki WV BiH Terenski ured, Ured za podršku i Regionalni ured imenuje odgovorno lice za zaštitu koje rukovodi provedbom ove Politike. Kada je riječ o odgovoru na vanredne situacije koje su globalnog karaktera, imenuje se njihovo vlastito lice za zaštitu. Odgovorno lice ima direktan pristup direktoru/ici organizacije (ili regionalnom rukovodiocu/izvršnom direktoru operacija, ili višem menadžeru za reagovanje u vanrednim situacijama), te WVI direktoru za zaštitu, ako smatra da se pitanja zaštite ne tretiraju na adekvatan način.

2.2. **Protokoli o ponašanju**

2.2.1 Protokoli o ponašanju adekvatnom za ostvarenje ciljeva zaštite: WV BiH zaposlenici i saradnici se ponašaju tako da štite djecu i odrasle korisnike koji žive u području WV BiH programske prisutnosti, preveniraju seksualno iskorištavanje i zloupotrebu, kao i svako drugo namjerno ili nenamjerno nanošenje štete osobama kojima WV BiH pomaže ili među kojima radi.

2.2.2 Pravila ponašanja se temelje na lokalno i kulturološki adekvatnim interakcijama (pod uslovom da one ispunjavaju ili premašuju u nastavku navedene minimalne zahtjeve protokola) s djecom, pripadnicima suprotnog spola i drugim odraslim osobama sa područja djelovanja programa, te su uključeni u svaku kontekstualiziranu Politiku o zaštiti djece i odraslih.

**Prihvatljivo ponašanje – WV uposlenici i saradnici se obavezuju da će:**

1. Graditi i održavati okruženje koje sprečava seksualno iskorištavanje i zlostavljanje djece i odraslih korisnika, i promovirati ova prihvatljiva ponašanja;
2. Paziti na svoje izražavanje i ponašanje pred djecom i ranjivim korisnicima. Njihovo ponašanje (u ličnim odnosima kao i na digitalnim platformama) treba da odražava poštovanje prema djeci i odraslima i njihovim pravima;
3. Da osiguraju da je svaki fizički i kontakt preko interneta sa djecom i korisnicima prihvatljiv u odnosu na lokalnu kulturu;
4. Da koriste pozitivne i nenasilne metode kao odgovor na ponašanje djece;
5. Da preuzmu odgovornost za svoje lično ponašanje i postupke kao predstavnika organizacije;
6. Da uvijek preuzimaju odgovornost za svoj odgovor na ponašanje djece, čak i kada se dijete ponaša na seksualno neprihvatljiv način; odrasle osobe treba da izbjegavaju da se dovode u kompromitirajuće situacije ili u ranjive pozicije sa djecom;
7. Kada god je to moguće i praktično izvodljivo, da koriste pristup “dvije odrasle osobe” dok obavljaju posao za WV, gdje dvije ili više odraslih osoba zajedno supervizira aktivnosti u koje su uključena djeca, da su na očima jedno drugome i prisutni sve vrijeme;
8. Da budu na raspolaganju prilikom istrage prijavljenih slučajeva (internih ili eksternih) i da podijele bilo kakvu dokumentaciju ili informacije potrebne u toku istrage;
9. Da djeluju u skladu sa primjenjivim zakonima o zaštiti podataka i sa odgovarajućim WV protokolima o zaštiti djece na internetu, onda kada barataju sa ličnim podacima djece ili odraslih korisnika, te da su svjesni da prikupljanje i korištenje tih podataka mora biti svedeno na minimum i da održavanje i prijenos tih podataka mora biti urađeno na siguran i povjerljiv način;
10. Da odmah kroz raspoložive mehanizme prijave bilo kakav poznati ili navodni incident ili kršenje ove Politike od strane WV uposlenika ili saradnika, ili humanitarnog radnika iz neke druge agencije. (pogledati tačku 2.6.5 o načinu prijave).

**Neprihvatljivo ponašanje – WV uposlenici i saradnici se obavezuju da neće:**

1. Ponašati se na fizički neprihvatljiv način, ili se upustiti u seksualni odnos sa djetetom (osoba ispod 18 godina starosti), bez obzira na zakonski prihvatljive godine za pristanak ili na njegovu zrelost. Ovo uključuje i pristanak na ili prihvatanje gore navedenog ponašanja (uključujući posvajanje ili sklapanje braka sa osobom ispod 18 godina);
2. Uspostaviti ili tražiti seksualnu vezu sa bilo kojim korisnikom bilo kojih godina starosti. Takvi odnosi nisu prihvatljivi i neće biti tolerisani jer su bazirani na nejadnakom odnosu moći. Takvi odnosi podrivaju kredibilitet i integritet World Vision-ovog humanitarnog i razvojnog djelovanja;
3. Seksualno iskoristiti ili zlostavljati bilo kojeg korisnika (odraslu osobu ili dijete). Ovakvo ponašanje predstavlja nedopušten i neprihvatljiv čin;
4. Raditi zamjenu novca, zaposlenja, roba ili usluga za seks (uključujući i različite seksualne usluge, druge oblike ponižavanja, degradiranja ili nasilnog ponašanja, ili plaćanja seksualnim radnicima) kao ni postavljati bilo kakve druge zahtjeve u cilju iskorištavanja. Ovo uključuje i razmjenu pomoći koja je svakako namijenjena korisnicima i strogo je zabranjeno;
5. Dodirivati, ljubiti ili grliti djecu ili odrasle korisnike na nedoličan ili kulturno neosjetljiv način;
6. Koristiti nepristojne izraze, davati prijedloge ili savjete djeci ili odraslim korisnicima koji su neprilični ili nasilni, uključujući izraze koji izazivaju sram, poniženje, ili degradaciju;
7. Provoditi petjerano ili nepotrebno vrijeme nasamo sa djetetom ili odraslim korisnikom, dalje od ostalih, iza zatvorenih vrata ili u izdvojenom prostoru;
8. Ignorisati ili učestvovati u ponašanju prema djeci ili odraslim korisnicima koje je ilegalno, nesigurno ili nasilno; uključujući i nasilne tradicionalne prakse, duhovno ili ritualno nasilje;
9. Zapošljavati djecu za bilo kakve poslove (uključujući i “pomoć u kući”) ukoliko to nije u najboljem interesu djeteta i u skladu sa lokalnim zakonom i međunarodnim standardima (“dječji rad” je rad koji je mentalno, fizički, društveno ili moralno opasan i škodljiv za djecu, ili remeti njihovo školovanje. Nasuprot tome, “dječji rad” može biti koristan ako je dozvoljen konvencijom Međunarodne Organizacije za Rad (ILO) i koji stavlja interese djeteta ispred bilo kakve koristi za odrasle);
10. Udarati ili koristiti fizičko kažnjavanje djece dok su pod nadzorom WV-a ili dok WV uposlenik ili saradnik obavljaju svoj posao;
11. Staviti dijete samo sa sobom u auto tokom obavljanja posla, osim ako je to izričito neophodno, i uz dozvolu/pismenu saglasnost roditelja;
12. Zloupotrijebiti ili nemarno postupati sa ličnim podacima o djeci ili odraslim korisnicima;
13. Komunicirati sa djetetom koje živi na području WV programa preko društvenih medija (Facebook, Twitter), putem mobilne tehnologije (SMS, Whatsapp, Skype), ili preko drugih internet platformi bez dozvole ili znanja djetetovih roditelja. Osim toga, WV uposlenici ili saradnici nikada ne smiju komunicirati sa djecom ili odraslim korisnicima putem društvenih medija, mobilnih tehnologija ili interneta na način koji je nepriličan ili seksualno sugestivan;
14. Prikrivati, zataškavati ili omogućiti bilo kakve poznate ili navodne incidente ili kršenja Politike o mjerama zaštite od strane WV uposlenika ili saradnika.

Lista iznad daje konkretne primjere ali ne sadrži sva ponašanja koja krše ovu Politiku.

2.2.3 Disciplinske mjere: Slijede osnove za disciplinske mjere, do i uključujući prekid radnog odnosa ili druge saradnje sa WV BiH:

* Nepoštivanje WV BiH Protokola o ponašanju adekvatnom za ostvarivanje zaštite;
* Nepoštivanje bilo kojeg dijela WV BiH Politike o zaštiti djece i odraslih;
* Druga neprihvatljiva ponašanja prema bilo kojem djetetu ili odraslom korisniku koji živi na području gdje WV BiH ima programsku prisutnost;
* Neprijavljivanje navodnog ili potvrđenog slučaja u vezi sa zaštitom počinjenog od strane WV BiH zaposlenika ili saradnika; ili
* Uplitanje u bilo kakvu istragu ili ispitivanje mogućeg kršenja pravila. Pojedinci za koje se utvrdi da su prekršili ovu Politiku mogu imati oznaku "Ne ponovno zapošljavati" u svom ličnom dosijeu. Partneri i ugovarači mogu imati stavku "Ne ponovno angažovati" u svom dosijeu na temelju prirode slučaja.

**2.3. Zapošljavanje**

2.3.1 Provjeravanje: WV BiH provodi temeljite mjere s ciljem detektovanja svih lica koji bi mogli upotrijebiti WV BiH da naude djeci ili odraslim korisnicima, ili čije ponašanje u prošlosti ukazuje na neprihvatljiv rizik od takvog nanošenja štete.

* Te mjere obuhvataju navođenje zahtjeva vezanih za zaštitu u oglasima za posao (kada je to izvodljivo), prijavama za posao, intervjuima i preporukama. Mjere provjere s ciljem zaštite primjenjuju se na sve kandidate za posao, članove Odbora/Savjetodavnog vijeća, volontere, pripravnike, i pojedinačne ugovarače koji će imati pristupa djeci ili odraslim korisnicima ili njihovim ličnim podacima.
* Tokom intervjua, kandidatima se postavljaju pitanja o ranijem radu sa djecom.
* Kada je riječ o referencama koje su kandidati dostavili, postavljaju se pitanja o kandidatovoj prikladnosti za rad s ranjivim odraslima i djecom ili za organizaciju fokusiranu na rad s djecom. Reference se čuvaju u dosijeu.
* Provjeravanje internih kandidata uključuje provjeru referenci i pregleda njihovih ličnih dosijea radi utvrđivanja da li postoje kršenja u prethodnom angažmanu u WV BiH. Treba napomenuti da veći donatori mogu imati posebne zahtjeve za provjerama za aktivnosti koje oni finansiraju, tako da je potrebno provjeriti relevantne uslove i propise pod kojima je saradnja uspostavljena.

2.3.2 Provjera identiteta i podobnosti: Prije zapošljavanja ili angažovanja u WV BiH vrši se provjera identiteta i krivičnog dosijea kandidata za posao, članova Odbora/Savjetodavnog vijeća, volontera i pripravnika – kao i relevatnog osoblja ugovarača i pratnera – u onoj mjeri u kojoj je to zakonom dozvoljeno, a nakon toga se provjera vrši povremeno, u skladu sa zakonom, ili po potrebi. Zvanično odobrenje Globalnog centra za izuteće od provjere je potrebno kod alternativa provjerama policijskih dosijea u kontekstima gdje oni nisu izvodivi, ili pouzdani ili zakoniti. WV BiH ne zapošljava niti angažuje osobe koje su prethodno osuđivane za krivična djela nad djecom ili seksualno iskorištavanje ili zloupotrebu odraslih, u onoj mjeri u kojoj je to dozvoljeno zakonom, a u svakom slučaju, takve osobe se ne angažuju na pozicije s pristupom djeci ili odraslim korisnicima ili njihovim ličnim podacima.

**2.4. Posjete WV BiH projektima**

2.4.1. Posjetitelji: Posjetitelji koji podliježu ovoj Politici uključuju osobe koje vrše posjete WV BiH programima ili se sastaju sa djecom na događajima koje facilitira WV BiH.

* “Posjetitelji” uključuju sponzore (međunarodne i lokalne), donatore, ljude iz zajednice i druge delegacije kao što su poznate ličnosti ili žurnalisti pozvani od strane WV BiH;
* Vladinim zvaničnicima ili institucionalnim donatorima (vlade, multilateralni donatori) sa sjedištem u Bosni i Hercegovini nije potrebna dozvola s aspekta zaštite, ali njih uvijek tokom posjete prate WV BiH zaposlenici;
* Nenajavljene posjete sponzorisanoj djeci ili zajednicima u kojima WV BiH implementira projekte nisu dozvoljene.

2.4.2. Priprema posjeta: Posjete svih sponzora i privatnih donatora, te druge međunarodne posjete se unaprijed odobravaju od strane organizacija iz kojih dolaze, tako i od ureda koje posjećuju. Organizacije koje šalju posjetitelji vrše provjeru krivičnog dosijea za sponzora ili donatora prije bilo kakve terenske posjete, gdje je to odobreno zakonom. Kako WV BiH sada ima konkretne projekte u kojima lokalni donatori/sponzori podržavaju djecu iz Bosne i Hercegovine, poduzet će se posebne mjere ukoliko neka od ovih osoba želi posjetiti djecu ili ako se organiziraju posjete djece nekoj donatorskoj organizaciji/instituciji. Takve posjete uvijek će pažljivo organizirati i pratiti osoblje WV BiH i organizirati izvan zajednice u kojoj dijete živi kako bi se zaštitila njihova privatnost i kako bi identitet djece uvijek bio siguran. WV BiH će također poduzeti odgovarajuće mjere da se bilo kakvi nenajavljeni, neovlašteni ili nepraćeni kontakti između donatora/sponzora spriječe ili da se na njih adekvatno odgovori.

2.4.3. Upoznavanje posjetitelja sa zaštitom: Svaki WV BiH entitet (i WV International u BiH, i WV BiH Fondacija) predano radi na osiguravanju toga da posjetitelji poštuju relevante djelove ove Politike. Sljedeći uslovi promjenjuju se na posjetitelje koji posjećuju projekat ili imaju direktan kontakt sa članovima zajednica u WV BiH programskim područijima.

* Posjetitelji iz drugih WV BiH ureda koji su zaposlenici ili članovi Odbora: uredi domaćini kratko upoznaju posjetitelje s Protokolima o ponašanju adekvatnom za ostvarenje ciljeva zaštite karakterističnim za dati kontekst, kao i sa lokalnim običajima kada je u pitanju interakcija odraslih sa djecom. Zaposlenici i članovi odbora ne moraju ponovo potpisati Politiku ili Protokolima o ponašanju;
* Posjetitelji koji nisu WV BiH zaposlenici ili članovi Odbora: Svi takvi posjetitelji se nakratko upoznaju sa WV BiH Protokolima o ponašanju adekvatnom za ostvarenje ciljeva zaštite (2.2.1) i dokumentom Prevencija štete u komunikacijama (2.5.3) preko organizacije iz koje posjetitelj dolazi, a prije same posjete. Po dolasku, posjetitelji bivaju pismenim ili usmenim putem upoznati sa istim, i potpisuju Izjavu o razumijevanju i prijemu protokola. Potpisana Izjava se čuva u arhivi ureda domaćina. Lica koja nisu zaposlenici WV BiH ili članovi Odbora tokom posjete projektima su uvijek u pratnji zaposlenika WV BiH.

2.4.4. Posjete u svrhu monitoringa projekata podržanih od strane Evropske Unije: Posjete u svrhu monitoringa mogu biti službeni sastanci (najavljeni ili nenajavljeni) radi monitoringa implementacije/održivosti projekata koji se odvijaju u prostorijama korisnika/partnera ili na mjestu provedbe projekta, na kojima predstavnici korisnika/partnera i predstavnici lokalne samouprave/relevantnih institucija trebaju sudjelovati. Također, posebne (ad hoc) posjete mogu organizirati predstavnici ureda za financiranje tijekom terenskih posjeta ili aktivnosti s korisnicima. U takvim slučajevima, sudjelovanje osoblja WV BiH, ili čak prethodna najava WV BiH, nije planirana, jer su to zapravo posjete WV BiH za praćenje napretka u radu.

Prema WV BiH Politici o zaštiti djece i odraslih, ako ured koji finansira treba posjetiti zajednicu, tada će se primjenjivati sljedeći zahtjevi:

* Posjetitelji moraju biti u pratnji zaposlenika WV BiH tokom posjete (sa kratkom najavom a koju organizira WV BiH); i
* Potpisati Izjavu o razumijevanju WV BiH Protokola o ponašanju adekvatnom za ostvarivanje zaštite i dokumenta o Prevenciji štete u komunikacijama.

Ako će posjeta biti nenajavljena, oni mogu potpisati ove dokumente puno prije posjete, o čemu će vodstvo WV BiH ili odgovarajuće odgovorno lice za zaštitu obavijestiti donatora/e. Kao mjera dužne pažnje i zaštite zajednica kojima oni i mi služimo, posjetitelj(i) mora(ju) pristati na pridržavanje WV BiH Protokola o ponašanju. Ako postoje donatori koji se ne žele pridržavati, a posjeta će biti organizirana nenajavljeno, bit će postavljen Incident Zaštitnog Nivoa 2 na WV integriranom sistemu upravljanja incidentima (IIM). Lokalne vlasti/relevantne institucije/korisnici će biti savjetovani da prijave takve posjete WV BiH.

**2.5. Komunikacije, sadržaj i marketing**

2.5.1. Dostojanstvo: WV BiH vodi računa o tome da se poštuju kulturološka osjetljivost i ograničenja za reprodukciju ličnih slika prije fotografisanja ili snimanja subjekta, a WV BiH osigurava da su slike iskreni prikazi konteksta i činjenica. U svim oblicima komunikacije djeca i odrasli se tretiraju i prikazuju dostojanstveno, a ne kao bespomoćne žrtve ili u seksualno sugestivnim pozama.

 2.5.2. Pristanak: Djeca i odrasli koji su primarni subjekti teksta, fotografije, videa, zvuka i/ili podataka prikupljenih u ime WV BiH moraju dati informirani pristanak, te imaju pravo povući svoj pristanak u bilo kojem trenutku iz bilo kojeg razloga. WV BiH mora biti u mogućnosti dokazati da je informirani pristanak dat i imati uspostavljene sisteme koji omogućuju WV BiH da pokaže da je zahtjev za povlačenjem pristanka ispoštovan.

Informirani pristanak znači da subjekt općenito razumije svrhu sadržaja i daje usmeno ili pismeno dopuštenje za to. Ako je primarni subjekt dijete, informirani pristanak također se prikuplja od roditelja, staratelja ili drugog zakonski propisanog subjekta ili pojedinca.

U sljedećim situacijama, usmeni pristanak nije prihvatljiv, a pismeni pristanak se prikuplja od odrasle osobe ili zakonskog staratelja djeteta:

1. osjetljiva priroda njihovog ličnog otkrivanja ili situacije mogla bi uzrokovati štetu njihovoj privatnosti, dostojanstvu, sigurnosti ili ugledu, ili
2. gdje je drugačije propisano važećim zakonom.

2.5.3. Prevencija štete u komunikacijama: WV BiH je posvećen pripremi priča kojima se podiže svijest o promoviranju rješenja za ukidanje nasilja nad i zloupotrebu djece i odraslih korisnika. WV BiH poduzima sljedeće korake s ciljem prevencije nanošenja štete putem komunikacija, kreiranja sadržaja i marketinga (uključujući digitalne ili obične fotografije/video zapise/audio isječke, priče, članke, ili druge komunikacijske materijale):

1. Lične informacije o djeci ili odraslim korisnicima koje se zabilježe, čuvaju se ili šalju elektronskim putem, preko interneta ili mobilnih uređaja su zaštićene lozinkom. Pored toga, s podacima se postupa u skladu s trenutnim WV BiH standardima zaštite sigurnosti ličnih podataka, koji mogu uključivati i kriptografsku zaštitu i druge zahtjeve.
2. WV BiH osigurava da relevantni zahtjevi za zaštitu budu jasno preneseni svom osoblju, sponzorima, dobavljačima i partnerima na mjestu pristupa fotografijama, video zapisima ili podacima, te da se poduzmu odgovarajuće mjere za korištenje sadržaja koje je sigurno za djecu nakon što je podijeljen.
3. Poštujući posebnu ranjivost djece, materijali postavljeni na društvenim medijima ili podijeljeni putem digitalne tehnologije spominju samo djetetove ime i ime zemlje u kojoj živi, a ne sadrže prezime djeteta, ID broj sponzorstva, ili lokaciju/adresu na kojoj dijete živi. U slučajevima osjetljivih tema kao što su djeca bez pratnje ili djeca seksualni radnici između ostalog, WV BiH skriva identitet djeteta na slikama i koristi pseudonim.
4. Materijali sa djetetom ili djecom nisu obilježeni preciznim lokacijama (eng. *geo-tagging*) ako sadrže bilo koji dio djetetovog imena. Naknadno obilježavanje fotografija s djetetovim imenom na području programa, ili lokaciju ureda koji provodi projekat, je prihvatljiva alternativa tome.
5. WVBiH ne preporučuje direktnu, nedokumentovanu komunikaciju, bez posrednika, putem društvenih medija, bez zanja WVBiH, a između: sponzora/donatora/posjetitelja i registrovane/neregistrovane djece, i između zaposlenika/volontera/saradnika WVBiH i registrovane/neregistrovane djece.
6. Gdje WV BiH facilitira komunikaciju između djece i eksternih lica, postavljaju se kontrole kako bi se zaštitila sigurnost i dobrobit djece.
7. WV BiH omogućava opcije prijave i reagovanja tako da sponzori, donatori, posjetitelji, djeca ili njihovi staratelji mogu prijaviti bilo kakav incident(e) gdje se bilo koja od strana osjeća neugodno ili pod prijetnjom. Sponzorski paketi dobrodošlice, WV BiH web stranice, domene i stranice profila platforme društvenih medija sadrže opcije za prijavu incidenata ili sumnji gdje je došlo do ugrožavanja sigurnosti djece.
8. Zabranjeno je korištenje platformi za dijeljenje marketinških ili komunikacijskih sadržaja bez mogućnosti praćenja dokaza informiranog pristanka i/ili platformi koje nemaju mogućnost povlačenja pristanka. Samo platforme koje je provjerio globalni ili lokalni WV BiH IT dopuštene su za dijeljenje sadržaja između ureda ili s donatorima/vanjskim stranama. (npr. Horizon, RMT, StoryHub, itd.).

**2.6. Incidenti u vezi sa zaštitom i protokoli reagovanja**

2.6.1. Reagovanje na incidente u vezi sa zaštitom: WV BiH entiteti su dužni provesti istragu u vezi sa i reagovati na kršenje ove Politike i na prijave zloupotrebe djece ili odraslih korisnika u skladu sa lokanim zakonom. Svoju reakciju na incidente u vezi sa zaštitom, WV BiH dijeli na tri nivoa, u zavisnosti od ozbiljnosti incidenta i uloge koju WV BiH ima u njemu. Terenski uredi i Uredi za podršku razvijaju Planove spremnosti za incidente u vezi sa zaštitom (SIPP) koje definira odgovor u skladu s lokalnim zakonom i dostupnim uslugama.

2.6.2. Incidenti u vezi sa zaštitom djeteta u zajednici nivoa 1: Zloupotreba ili nanošenje štete djetetu u zajednici u kojoj WV BiH provodi svoj program, a koje nisu počinili WV BiH zaposlenici ili saradnici predstavlja incident nivoa 1. WV BiH će pratiti incidente nivoa 1 i odgovoriti prema SIPP-u u slučaju ozbiljne štete koja predstavlja prijetnju po djetetov život, sigurnost ili razvoj. Nije potrebno prijavljivati incidente nivoa 1 kroz WV Integrisani sistem upravljanja incidentima (IIM sistem) više, ali se trebaju pratiti u Excel-u i trebaju biti podijeljeni sa RO/GC kada se to zahtjeva.

2.6.3. Incidenti u vezi sa zaštitom nivoa 2: Incidenti nivoa 2 definisanu su kao svako nepoštivanje ove Politike zbog kojih su djeca ili odrasli korisnici koji žive na području gde WV BiH ima programsku prisutnost u direktnoj opasnosti od mogućeg nanošenja štete, ali dje se smatra da do same štete nije došlo. WV BiH prijavljuje incidente nivoa 2 odgovornoj osobi za zaštitu u WV BiH u roku od 24 sata od prve obavijesti o istome. Na iste reaguje WV BiH uz nadzor i odgovornost WVI Odjela za zaštitu i podršku Regionalne odgovorne osobe za zaštitu.

2.6.4. Incidenti u vezi sa zaštitom nivoa 3: Incident nivoa 3 je tvrdnja ili optužba za nanošenje povrede djetetu ili odraslom korisniku koji žive na području gdje WV BiH ima programsku prisutnost od strane WV zaposlenika ili saradnika. U slučaju da je u incident uključeno dijete, vrši se dodatna podjela incidenata na: smrt ili teška povreda djeteta prilikom učešća u aktivnost WV BiH direktno uzrokovana od strane osobe povezane sa WV, i/ili teška saoraćajna nesreća u kojoj je učestvovalo WV vozilo ili vozač povezan sa WV, a u kojoj je došlo do povrede ili smrti djeteta. WV BiH prijavljuje sve potvrđene ili navodne incidente nivoa 3 WV BiH odgovornoj osobi za zaštitu u roku od 24 sata od prve obavijesti. Na iste reaguje WV BiH uz nadzor i odgovornost WVI Odjela za zaštitu i podršku Regionalne odgovorne osobe za zaštitu. Gdje je to propisano važećim zakonom, zahtjevima ugovoa o finansiranju, ili sporazumima sa WV BiH, odmah se obavještavaju i relevatni Uredi za podršku u koordinaciji s Pravnim odjelom WV BiH. Pogledati 2.6.6 - Objavljivanje incidenata u vezi sa zaštitom.

2.6.5. Prijavljivanje incidenata: Svi WV BiH zaposlenici i saradnici su odgovorni i dužni odmah prijaviti svaku sumnju na incidente nivoa 2 i nivoa 3. Kao što je navedeno u 2.2.3. (d), neprijavljivanje putem jednog od dole navedenih mehanizama predstavlja kršenje ove Politike i temelj je za disciplinske mjere uključujući raskid radnog odnosa.

Osim toga, odmah treba biti prijavljena i bilo kakva zabrinutost ili sumnja na seksualno iskorištavanje WV korisnika ili uposlenika od strane humanitarnog radnika iz neke druge agencije koja radi na području djelovanja World Vision-a.

Slučajevi mogu biti prijavljeni na sljedeće načine:

1. Informisanjem supervizoraa ili menadžera ljudskih resursa;
2. Kontaktiranjem osobe u WV koja je zadužena za Zaštitu djece i odraslih (koja zatim incident prijavljuje kroz IIM system) – za WV BiH Nela Hukić, +387-63-776-703,
3. Kontaktiranjem Regionalne odgovorne osobe za zaštitu (koja zatim izvještava o incidentu u IIM sistemu); Marija Cvejić marija\_cvejic@wvi.org ,
4. Kontaktirajte WVI Odjel za zaštitu putem elektronske pošte na safeguarding@wvi.org;
5. Osoblje može koristiti obrazac za prijavu incidenata u sistemu Integrated Incident Management (IIM) WV-a: [www.worldvisionincidentreport.ethicspoint.com](http://www.worldvisionincidentreport.ethicspoint.com/);
6. Ukoliko iz bilo kojeg razloga preferirate anonimnost, ili ako iz bilo kojeg razloga gore navedene opcije nisu dostupne, možete koristiti WV Integrity and Protection Hotline (posebna linija za anonimno prijavljivanje slučajeva). Broj telefona, upute i opcije prijavljivanja su dostupni na web stranici[http://worldvision.ethicspoint.com.](http://worldvision.ethicspoint.com/)

2.6.6. Obavještavanja o incidentima u vezi sa zaštitom: Odjel za zaštitu WVI obavještava Urede za podršku i multilateralne donatore o incidentima u vezi sa zaštitom u skladu s ugovornim obvezama i regulatornim zahtjevima. Osim toga, Uredi za podršku mogu biti obaviješteni ako incident ima potencijal da utiče na reputaciju.

1. Odjel za zaštitu WVI može dostaviti kopiju WV BiH sa svrhom obavještavanja lokalnih donatorskih ureda ako je potrebno.
2. U skladu s načelom „potrebno je znati“, u ovim se obavijestima ne dijele nikakvi identifikacijski podaci o žrtvama, svjedocima ili subjektima pritužbe.
3. Pružaju se samo osnovne informacije kako bi se a) osigurala privatnost i sigurnost onih koji su uključeni u incident i b) osigurala da World Vision primjereno vodi slučaj.
4. Uredi za podršku obavještavaju svoje nacionalne donatore u skladu s ugovornim/regulatornim zahtjevima koristeći informacije date od WVI Odjela za zaštitu.

2.6.7. Objavljivanje: Iako WV BiH čuva povjerljivost podataka lica uključenih u incidente u vezi sa zaštitom, WV BiH može otkriti informacije o incidentima, gdje je to zakonom dozvoljeno, kako bi pružio podršku u procesuiranju sumnjive krivične aktivnosti, te kako bi se ispoštovali donatorski i regulatorni uslovi, pružila podrška procesu učenja i preuzimanja odgovornosti, zagovaralo sprečavanje budućih incidenata, ili iz drugih zakonom propisanih razloga.

1. Informacije o otvorenim istragama incidenata u vezi sa zaštitom, kao i informacije o prethodnim incidentima, dijele sa samo s licima s kojima ih je neophodno dijeliti, na osnovu mišljenja glavnog ili regionalnog ureda ili WVI Odjela za zaštitu. U slučaju da postoji vjerovatnoća na osjetljive informacije o preživjelima ili o nasilju nad djecom i odraslim korisnicima neće biti tretirane kao povjerljive, i da bi, u slučaju da istima pristupe neovlaštene strane, to dovelo u opasnost osobe na koje se informacije odnose, iste se ne prikupljaju.
2. WV BiH ne vrši prikupljanje i čuvanje detaljnih ličnih informacija, posebno zdravstvenih informacija, osim onih koje su neophodne da bi WV BiH na adekvatan način pristupio rješavanju datog pitanja. Takve lične informacije čuvaju se kao strogo povjerljive i štite u skladu sa važećim standardima zaštite podataka i informacijske sigurnosti.

2.6.8. Podnošenje prijava organima vlasti: WV BiH procjenjuje prijavu kršenja zaštitnih mjera odgovarajućim pravnim tijelima, procjenjujući sve zakonske obveze za prijavu, kao i interese preživjelog(ih). WV BiH prijavljuje kada je za to zakonski ovlašten, osim ako se ocijeni da bi prijava mogla nanijeti veću štetu postojećim žrtvama ili potencijalnim budućim žrtvama.

2.6.9. Bez odmazde za prijavu: World Vision BiH ne tolerira nikakvo uznemiravanje, odmazdu ili bilo kakvu negativnu radnju od strane bilo kojeg zaposlenika, direktora, ugovarača ili drugog saradnika kao rezultat bilo kakvog izvještaja o zaštiti koje je u dobroj vjeri dostavljeno WV BiH, policiji ili drugom priznatom mehanizmu za prijavu.

1. Nijedan zaposlenik neće biti oštećen jer odbije izvršiti naredbu za koju se razumno može smatrati da može uzrokovati zloupotrebu ili zanemarivanje djeteta ili odraslog korisnika programa/projekta.
2. Ako zaposlenik vjeruje da se protiv njega vrši odmazda, trebao bi odmah kontaktirati Odjel za ljudske resurse ili to prijaviti putem Whistleblower hotline. Svako ko se osveti zaposleniku zbog prijave u dobroj vjeri bit će podvrgnut disciplinskim mjerama do i uključujući prekida radnog odnosa. Predanost WV BiH protuodmazdi ne sprječava osobu koja prijavljuje nasilje da poduzme odgovarajuće disciplinske mjere ako se utvrdi da su sudjelovali u neetičkom ili nedoličnom ponašanju.

2.6.10. Istrage incidenata u vezi sa zaštitom: Zaštitne istrage zadovoljavaju minimalne standarde i slijede temeljna načela istraživanja navoda o povredi, iskorištavanju ili zloupotrebe djece i/ili odraslih koji žive tamo gdje je programski prisutan WV BiH: temeljitost, povjerljivost, sigurnost, kompetentni istražitelji, nepristranost, objektivnost, pravovremenost, tačnost i dokumentiranje.

1. Istrage slijede pristup usmjeren na žrtvu zloupotrebe, a istražitelji provode proces u skladu s najboljom sektorskom praksom kako bi spriječili daljnju štetu žrtvi. WV BiH daje prioritet sigurnosti, fizičkom i psihičkom zdravlju i dobrobiti svih žrtvi dok podržava i promiče njihova prava na povjerljivost, jednakost i pristup pravdi;
2. WV BiH angažuje interno obučene istražitelje ili angažuje usluge vanjskog istražitelja za upravljanje incidentom. Nadzor nad istragama odvija se prema protokolima nivoa incidenta.

2.7. **Uzimanje u obzir zaštite prilikom planiranja programa**

2.7.1. Osnove zaštite kod planiranja programa: u svim programima (uključujući razvoj, humanitarnu pomoć i zagovaranje), WV BiH teži tome da ne povrijedi djecu ili odrasle korisnike, da interese pripadnika zajednice – posebno djece - drži u cenru pažnje svojih aktivnosti, i da koristi prilike da pomogne da djeca budu sigurna u svojim porodicama i zajednicama. To uključuje razmatranje, tokom osmišljavanja programa, problema i prijetnji po zaštitu djece na lokalnom nivou, te vršenje utjecaja na lokalne aktere i grupe da prerastu u sigurnije organizacije za djecu i odrasle korisnike.

2.7.2. Povratne informacije iz zajednice i mehanizmi podnošenja žalbi i pružanje informacija: Djeca, roditelji i ostali odrasli upoznati su s uspostavljenim mehanizmima podnošenja žalbe u WV BiH projektima i s njihovim pravom da u WV BiH programima/projektima budu sigurni od zloupotrebe i iskorištavanja. Kao dio našeg šireg Okvira odgovornosti programa, svi WV BiH programi na nivou zajednice:

1. osiguravaju da postoje povratne informacije zajednice i mehanizmi podnošenja žalbi putem kojih članovi zajednice mogu prijaviti i općenite prijedloge i bilo kakve ozbiljne incidente neprihvatljivog ponašanja od strane WV BiH zaposlenika ili saradnika. Ti bi mehanizmi trebali biti sigurni i kontekstualno prikladni (tj. osmišljeni u dogovoru sa zajednicom i prilagođeni djeci, rodno osjetljivi i inkluzivni onima s niskom razinom pismenosti).
2. pružaju informacije zajednicama o tome kakvo ponašanje mogu očekivati od WV BiH zaposlenika ili saradnika i kako prijaviti bilo kakvu zabrinutost u vezi sa zloupotrebom, iskorištavanjem ili bilo kojim drugim kršenjem WV BiH Protokola ponašanja od strane zaposlenika ili saradnika.

2.7.3. Online sigurnost u programskim aktivnostima: WV BiH aktivno podržava Registriranu djecu (RCs) i njihove roditelje/staratelje—kao i svu djecu koja sudjeluju u digitalnim aktivnostima koje organizuje WV BiH—da razumiju kako sigurno i primjereno koristiti društvene medije i digitalnu tehnologiju, izbjegavajući rizik i adekvatno reaguju na prijetnje i incidente.

2.7.4. Institucionalizacija i usvajanje: Kao kršćanska organizacija, WV BiH cijeni obitelj kao primarnu društvenu jedinicu i temelj civilnog društva. Djeca najbolje rastu i napreduju u obiteljskom okruženju, a ne u institucionalnoj skrbi.

1. WV BiH stoga ne podržava programiranje unutar dugoročnih institucija na načine koji održavaju institucionalizaciju djece. World Vision podržava mogućnosti skrbi za djecu u zajednicama koje omogućuju djetetu da ostane s članovima obitelji. Ako ostanak s obitelji nije u najboljem interesu djeteta, WV BiH podržava obitelj, zajednicu i lokalne vlasti u pronalaženju rješenja u zajednici. WV BiH ne omogućava usvajanje djece.
2. Ponekad je potrebna kratkoročna ili privremena skrb za djevojčice i dječake kako bi se osigurala njihova zaštita dok se organizira dugoročna skrb u zajednici. Na primjer, kratkotrajna skrb može biti prikladna za djevojčice i dječake koji su bili ozbiljno zloupotrebljeni ili žrtve trgovine, povezani s borbenim snagama, u sukobu sa zakonom ili koji žive na ulici. WV BiH podržava samo ustanove za privremenu skrb koje su po svom dizajnu slične obiteljskom. Ustanova za privremenu skrb nije uvijek potrebna: preferiraju se sigurne opcije skrbi u zajednici ako su dostupne.
3. WV BiH odgovara na rizike i situacije u kojima se nalaze djeca lišena roditeljske skrbi jačanjem obitelji za brigu o djeci, smanjenjem rizika od odvajanja od uže i šire obitelji, jačanjem sistema koji pružaju alternativne mogućnosti institucionalizaciji u zajednici te podržavanjem procesa tranzicije i deinstitucionalizacije.

2.7.5. Odgovori na vanredne situacije: Zbog posebne ranjivosti djece i odraslih tokom pružanja humanitarne pomoći u vanrednim situacijama, mjere zaštite dobivaju dodatnu važnost. Odgovori na vanredne situacije Kategorije 3 moraju ispunjavati standarde navedene u ovoj Politici uz ostale standarde industrije.

1. Humanitarna zaštita i zaštita djece su predviđene i planirane u dizajnu programa, osiguravajući da WV BiH ne izlaže učesnike u programima većoj šteti kroz njihovo učešće.
2. Svi odgovori na vanredne situacije Kategorije 3 moraju uključivati samprocjenu u vezi sa zaštitom.
3. Svi odgovori na vanredne situacije Kategorije 3 moraju imenovati Odgovornu osobu za zaštitu koja ima direktan pristup upravljanju odgovorima na vanredne situacije i koja ima odgovornosti prezentirane u tačci 2.1.7. ove Politike.
4. Neki aspekti ove Politike mogu se rješavati putem prihvaćenih mehanizama industrije, poput sistema klastera ili PSEA mreže.

2.8. **Spozorstvo**

2.8.1. Prevencija nanošenja štete u lokalnom sponzorstvu: Zbog bliskog odnosa izgrađenog između WV BiH zaposlenika i saradnika, posebno volontera, sa djecom registrovanom u program lokalnog sponzorstva i njihovim obiteljima se moraju uzeti u obzir jedinstvena pitanja u vezi zaštite kako bi se smanjio rizik od zloupotrebe i iskorištavanja. Standardi sponzorisanja djece opisuju ovo ponašanje. Sponzorstvo (i međunarodno i lokalno) se provodi na način da je sigurnost djece prioritet. Ovo uključuje:

1. Facilitaciju i reviziju sve sponzorske korespondencije i svi drugih vrsta konekcije između djeteta i sponzora, kao što su video zapisi, kako bi se osigurala prihvatljiva i interakcija i sigurnost svih strana;
2. Obučavanje osoblja i lica koja vrše monitoring djece za prepoznavanje i reagovanje na zloupotrebe, uključujući povezivanje lica koja vrše monitoring djece sa lokalnim Odborom za zaštitu djece i/ili Mehanizme za prijavljivanje i upućivanje u vezi sa zaštitom djece;
3. Konstruktivne interakcije s roditeljima i djecom;
4. Sigurno postupanje sa i čuvanje ličnih informacija;
5. Prikupljanje minimuma ličnih informacija neophodnih za program.

Kako je navedeno u 2.7.3. iznad, WV BiH aktivno podržava Sponzoriranu djecu i njihove roditelje/staratelje - kao i bilo koju drugu djecu koja učestvuju u digitalnim aktivnostima organiziranim od strane WV BiH – kako bi razumjeli na koji način da sigurno i prihvatljivo koriste društvene medije i digitalnu tehnologiju, izbjegavajući rizike, i na koji način da adekvatno odgovaraju na prijetnje i incidente.

2.8.2. Minimalni standardi za zaštitu djece: Svi programi sa sponzorstvom moraju osigurati da je sljedeći skup Minimalnih zahtjeva (intervencija) za zaštitu djece uključen u njihov program:

1. Provođenje analize konteksta zaštite djece za razumijevanje i rješavanje pitanja zaštite djece u zajednici i njihovih temeljnih uzroka;
2. Podržavanje ili jačanje mehanizama prijavljivanja i upućivanja u zajednici koji omogućuju dječacima i djevojčicama, starateljima i drugim članovima zajednice da s povjerenjem prijave povrede zaštite djece i dobiju pomoć u njihovom rješavanju;
3. sponzorirana djeca (od 12 do 18 godina) učestvuju u intervencijama koje jačaju njihovu dobrobit. Intervencije koje jačaju životne vještine i zaštitne vještine imaju prioritet i koriste se u mjeri u kojoj je to izvodljivo.

2.8.3. Reagovanje na zloupotrebu: Lica koja vrše monitoring djece u sponzorstvu promoviraju odgovarajuće daljnje radnje ili upućivanje ako se primijete ili prijave potrebe za zaštitom djeteta, kao što je navedeno u Nacionalnim planovima pripravnosti na incidente u vezi sa zaštitom, i u skladu s lokalnim zakonom.

**2.9. Sigurno učešće djece**

2.9.1. Prevencija nanošenja štete djeci učesnicima: WV BiH radi na jačanju djece kao građana i učesnika u unaprijeđenju vlastite dobrobiti, te na minimiziranju rizika od nanošenja štete ili negativnih posljedica koje su rezultat učešća u aktivnostima koje promoviše WV BiH.

* Programi i aktivnosti u kojima učestvuju djeca temelje se na analizi konteksta s jasno identificiranim potrebama i očekivanim rezultatima, te načinom na koji će se u sklopu projekta vršiti mjerenje napretka u odnosu na zacrtane ciljeve uz ublažavanje rizika putem procjena rizika.

2.9.2. Etička načela: Aktivnosti u kojima učestvuju djeca se osmišljavaju i provode uz pridržavanje principa i etičkih načea prema kojima je najbolji interes djece najviši prioritet.

2.9.3. Informisan pristanak za učešće djeteta: Aktivnosti u kojima učestvuje dijete su dobrovoljne i inkluzivne (naročito ako je riječ o najranjivijoj djeci), i djeca i roditelji/staratelji donose informisane odluke o učešću, uključujući dodatno razmatranje koristi i rizika koji mogu biti povezani s predmetnom aktivnošću. Pristanci se moraju čuvati u arhivi.

2.9.4. Putovanje djeteta: Kada je to u najboljem interesu djeteta, WV BiH ponekad pomaže djeci da putuju na domaće i međunarodne manifestacije, aktivnosti, ili druge događaje.

* U tim slučajevima, roditelji ili staratelji, ili drugo zakonom propisano pravno ili fizičko lice, daju informisan pristanak prije samog putovanja;
* Djetetovo zdravlje, sigurnost, dobrobit i smisleno učešće su najvažniji prioriteti tokom putovanja koje podržava WV BiH;
* WV BiH ne omogućava posjete djece sponzorima van njihove zemlje.

2.10. **Upravaljanje zaštitom od strane Odbora i Savjetodavnog vijeća**

2.10.1. Odgovornost: Nacionalni Odbor i Savjetodavno vijeće drže WV BiH odgovornim da ispune svoje odgovornosti u vezi sa zaštitom kako je navedeno u Politici zaštite djece i odraslih na nivou Odbora, kao i Globalne politike o zaštiti djece i odraslih.

2.10.2. Sklonost riziku: Odbor i Savjetodavno vijeće osiguravaju da lokalne izjave o sklonosti riziku za zaštitu djece i odraslih postavljaju područje/kategoriju rizika kao Nesklono riziku.

2.10.3. Nadzor Odbora: Odbor/SV ovlašćuje jedan od svojih odbora da osigura nadzor (ili u slučaju odbora Savjetodavnog vijeća, savjet) nad zaštitom. S obzirom na povećanu razinu važnosti nadzora zaštite, cijeli Odbor/SV prima periodična izvješća te je informiran i uključen u pitanja zaštite.

2.10.4. Izvještaji WV BiH dostavljaju se kompletnom Odboru/SV-u: WV BiH dostavlja primjerak godišnjeg ažuriranog izvještaja o zaštiti Odboru/SV-u. Također, pruža Akcijski plan zaštite koji opisuje kako će održavati i poboljšati kontrole zaštite kako je navedeno u Godišnjem ažuriranom izvještaju o zaštiti.

2.10.5. Obuka članova Odbora/Savjetodavnog vijeća: Na početku, cijeli Odbor/Savjetodavno vijeće prolazi obuku od strane lokalne odgovorne osobe za zaštitu ili RO/WVI Odjela za zaštitu tamo gdje to nije praktično za lokalnu odgovornu osobu za zaštitu.

1. Svaki novi član Odbora/Savjetodavnog vijeća prolazi ovu obuku na orijentaciji i potpisuje Izjavu da je pregledao Globalnu politiku o zaštiti djece i odraslih. Ovu Izjavu čuva WV BiH u arhivi.
2. Članovi Odbora/Savjetodavnog vijeća koji su ponovno izabrani za još jedan mandat ponavljaju obuku koju su prošli na orijentaciji kako bi obnovili svoje znanje.

**3. DEFINICIJE**

**Dijete:** Svaka osoba mlađa od 18 godina. Politika o zaštiti djece i odraslih obuhvata interakciju WV BiH zaposlenika i saradnika sa svom djecom bilo gdje (ne samo s korisnicima).

**Zaštita djece**: Sve mjere koje se poduzimaju s ciljem prevencije i reagovanja na zloupotrebu, zanemarivanje, iskorištavanje i druge oblike nasilja nad djecom. Ovo je World Vision-ov globalni sektor, zjaedno sa učešćem djece.

“**Zajednica s kojom World Vision Bosne i Hercegovine radi**” ili “**živi u programskom području World Vision Bosne i Hercegovine**”: World Vision BiH koristi široku radnu definiciju ovih pojmova kako bi osigurao da svi pojedinci koji mogu biti izloženi neravnoteži moći s WV BiH osobljem, saradnicima ili programom su zaštićeni ovom Politikom.

**Ugovarač**: Za pružanje usluga, WV BiH redovno angažuje lica koja nisu zaposlena u WV BiH kao i druge organizacija. Ta lica koja nisu zaposlena u WV BiH i druge organizacije se mogu nazivati i 'nezavisnim ugovaračima', 'konsultantima', ili 'dobavljačima', a u ovom dokumentu se nazivaju “ugovaračima”. Ugovarači se razlikuju od organizacija s kojim WV BiH sklapa partnerstva s ciljem provedbe programske aktivnosti (uklučujući primatelje podgrantova). *Vidi Partner, ispod.*

**Partner**: U kontekstu zaštite, partnerska organizacija je nevladina organizacija, lokalno udruženje, privatno preduzeće ili drugi subjekt koji vrši implementaciju programa ili aktivnosti u ime WV BiH ili u saradnji sa WV BiH, a koji ima potpisan ugovor sa WV BiH. Partner može, a i ne mora, biti finansiran od strane WV BiH.

**Zaštita**: Prevencija, prijavljivanje i reagovanje na nanošenje štete ili zloupotrebu odraslih korisnika koji žive na području gdje WV BiH ima programsku prisutnost i sve djece od strane WV BiH zaposlenika i saradnika. U drugim organizacijama uglavnom se ne prave razlike između zaštite djece i odraslih kao u WV BiH.

**Zaštita djece**: Prevencija, prijavljivanje i reagovanje na nanošenje štete, zloupotrebu ili iskorištavanje bilo kojeg djeteta (<18 godina) od strane WV BiH zaposlenika ili saradnika. Globalna politika o zaštiti djece i odraslih također zahtijeva prijavljivanje/upućivanje slučajeva zloupotrebe djece što se odnosi na bilo koje dijete u WV BiH programima, čak i ako iste nisu počinili WV BiH zaposlenici ili saradnici.

**Zaštita odraslih**: Prevencija, prijavljivanje i reagovanje na nanošenje štete, zbloupotrebu ili iskorištavanje odraslog korisnika (18+ godina) od strane WV BiH zaposlenika ili saradnika. Ovo uključuje Prevenciju seksualnog iskorištavanja i zloupotrebe (PSEA), često navođenu podkategoriju zaštite.

**Incident u vezi sa zaštitom**: Šteta ili rizik od štete proizašao iz zaštite nedoličnog ponašanja ili kršenja ove Politike za bilo koje dijete ili bilo koju odraslu osobu koja živi tamo gdje WV BiH ima programsku prisutnost.

**Seksualno iskorištavanje i zloupotreba (SEA)**: Izraz “seksualno iskorištavanje” znači svaku realiziranu ili pokušanu zloupotrebu ranjivosti, razliki u snazi, ili povjerenja, u seksualne svrhe, uključujući, između ostalog, sticanje koristi u novčanom, društvenom ili političkom smislu od seksualnog iskorištavanja druge osobe. Izraz “seksualna zloupotreba” znači realizirano ili prijeteće fizičko nametanje seksualne prirode, bilo silom ili pod uslovima nejednakosti li prinude.

**Prevencija seksualnog iskorištavanja i zloupotrebe (PSEA)**: Izraz koji koriste Ujedinjeni narodi i zajednica međunarodnih nevladinih organizacija za mjere koje poduzimaju s ciljem zaštite ranjivih osoba od seksualnog iskorištavanja od strane humanitarnih radnika.

**Volonter**: Osoba koja nije ni zaposlenik WV BiH niti ima zakonsku obavezu rada za WV BiH, ali koja svojevoljno i bez očekivanja plaće ili druge naknade, svojim vremenom, vještinama, znanjem, trudom i stručnosti doprinosi radu WV BiH. Riječ ‘volonter’ uključuje “volontera u uredu” u uredima ili poduredima WV BiH; “pomoćnog volontera” koji nema fizičkog kontakta sa djecom ili njihovim podacima; “volontera u zajednici” koji volontira u ime svoje zajednice s ciljem izvršavanja dužnosti zajednice u tekućem projektu WV BiH; i volontere ili “radnike uz poticaj” iz grupa ili zajednica koje su predmet pružanja humanitarne pomoći. Sve kategorije volontera podliježu kontekstualiziranoj Plitici o zaštiti, osim volontera u zajednici za koje važi sljedeće:

* Volonter u zajednici nema fizičkog kontakta sa sponzorisanom djecom ili njihovim podacima u sklopu svojih volonterskih aktivnosti; I
* Pored osnovne obuke, WV BiH im ne precizira kako izvršavati predmetne aktivnosti; I
* Zajednica ne percipira ili ne smatra ovu osobu kao “dijelom WV rada u zajednici” zbog njenih volonterskih aktivnosti, i u slučaju da nanesu štetu djetetu ili odrasloj osobi, ne smatra se da je WV BiH odgovoran za to.

**WV BiH zaposlenici i saradnici**: Odnosi se na kompletan dijapazon lica odgovornih sa WV BiH politike i protokole o zaštiti, uključujući sve zaposlenike, pripravnike, volontere i članove Odbora/Savjetodavnog vijeća, kao i eksterne strane, uključujući posjetitelje, volontere u zajednici, lokalne asistente u zajednici, ugovarače, partnere i druga lica povezana s partnerima ili ugovaračima.

**KONTEKST**

Ova Globalna politika je odobrena od strane Globalne politike o dobrobiti djece i Globalne politike kodeksa ponašanja. Ova Politika je utemeljena na širim mandatima djelovanja WV BiH - posebno Zaštite djece, koja gradi kapacitete zajednice i jača lokalne i nacionalne sisteme koji štite djecu. Ova Politika zamjenjuje i uključuje kontekstualiziranu WV BiH Politiku zaštite djece i odraslih WV BiH odobrenu 20. decembra, 2019. godine. Ova Politika nastavlja naglašavati jedinstvene ranjivosti i posebne zahtjeve za zaštitu djece, zajedno s važnošću sprječavanja seksualnog iskorištavanja I zloupotrebe (SEA), između ostalih oblika zloupotree odraslih koji žive tamo gdje je WV BiH programski prisutan.